ก่อนหน้านี้เคยมีเพศสัมพันธ์มาแล้ว แต่ว่านานมากแล้ว ประมาณ 3 ปี เพิ่งมามีอีกเมื่อวานนี้กับแฟน แล้วหลังมีเพศสัมพันรู้สึกเจ็บอวัยวะเพศมาก แฟนใส่ถุงยางไซส์ 56 ตอนนี้ผ่านมา 12 ชั่วโมงแล้ว ยังเจ็บอยู่ ไม่สามารถเอามือไปล้างหรือแตะต้องปากมดลูกได้ จะรู้แสบมาก แบบนี้จะหายไหมคะ หรือว่าจะเป็นอะไรหรือเปล่า
สวัสดีค่ะ การวินิจฉัยที่เป็นไปได้-มีการฉีกขาดของเนื้อเยื่อบริเวณอวัยวะเพศ-ความผิดปกติที่ผิวหนังบริเวณอวัยวะเพศ ไม่ว่าจะเป็นแผล ผื่นจากการระคายเคืองที่ทำให้เกิดอาการคันหรืออาการแสบร้อนก็ทำให้มีอาการเจ็บได้-การเปลี่ยนแปลงของฮอร์โมน แต่มักเกิดในผู้หญิงวัยทอง ทำให้ช่องคลอดแห้ง และเจ็บเวลามีเพศสัมพันธ์-การอักเสบของช่องคลอด จากเชื้อราหรือแบคทีเรีย ทำให้เกิดอาการตกขาว คัน แสบร้อนและเจ็บเวลามีเพศสัมพันธ์ได้-การอักเสบในอุ้งเชิงกราน พังผืดในช่องท้อง-มีช่องคลอดที่หดรัดตัวผิดปกติหากยังเจ็บมากขึ้นเรื่อยๆมีเลือดออก หรือผื่นบริเวณอวัยวะเพศร่วมด้วย ควรไปพบสูตินรีแพทย์เพื่อหาสาเหตุที่เป็นไปได้ดังกล่าวไปการดูแลตัวเองเบื้องต้น งดการมีเพศสัมพันธ์ ระวังการกระทบกระแทกที่อวัยวะเพศ ใช้น้ำเปล่าสะอาดล้างภายนอก ไม่สวนล้างช่องคลอด